**«Johnny B. Goode»** er en rock and roll-sang fra 1958 av Chuck Berry. Den nådde nummer 8 på Billboard Hot 100 og er Berrys mest kjente sang.

Sangen ble skrevet av Berry i 1955, og er en rock and roll-versjon av den amerikanske drømmen — en fattig gutt fra landet som blir berømt gjennom hardt arbeid og inspirert gitarspill.

Gitarriffet i starten på «Johnny B. Goode» er blant de aller mest berømte riff i rockens historie. Det er hovedsakelig en tone-for-tone kopi av åpningssoloen på Louis Jordans «Ain't That Just Like a Woman» fra 1946, spilt av gitaristen Carl Hogan.

Selv om sangen delvis er autobiografisk så skal den viktigste inspirasjonen til sangen ha vært Johnnie Johnson, som spilte piano og komponerte flere sanger sammen med Berry og anses som en viktig bidragsyter til den umiskjennelige Berry-sounden. På denne sangen var det dog Lafayette Leake som spilte piano. På tidligere, ikke utgitte innspillinger sang Chuck Berry «coloured boy» i stedet for «country boy», men det ble endre av frykt for at den ikke ville bli spilt på radio. Som en mulig kilde for etternavnet nevnes det at Berry ble født på Goode Avenue i St. Louis.

Berry var klar over betydningen som sangen hadde for hans berømmelse og image, og har skrevet ytterligere to sanger om Johnny, «Bye Bye Johnny» og «Go Go Go», og har også gitt ut et instrumentalalbum med tittelen *Concerto in B. Goode*.

Berrys innspilling av sangen ble inkludert på gullplaten som fulgte med romfartøyet Voyager, en av tre amerikanske sanger blant mange av menneskehetens kulturelle prestasjoner.

I mars 2005 plasserte *Q* magazine «Johnny B. Goode» på nummer 42 på sin liste over de 100 største gitarsporene. I 2008 plassert Rolling Stone den på førsteplass på sin liste *The 100 Greatest Guitar Songs Of All Time*. *Guitar World* rangerte sangen som nummer 12 på listen *100 Greatest Guitar Solos*. Sangen er for tiden rangert som nummer 6 på listen over sanger gjennom alle tider på en samling av kritikerlister på acclaimedmusic.net. Den kom også på en syvendeplass på Rolling Stone sin liste 500 Greatest Songs of All Time.

Coverversjoner
--------------

*Johnny B. Goode* er blant de sangene som har blitt innspilt flest ganger i coverversjon gjennom rockens historie. Listen omfatter blant annet: Bill Haley and His Comets
, Marc Broussard
, Andrés Calamaro
, Marty McFly
, The Carpenters
, Dion DiMucci,Dion
, Dr. Feelgood (band),Dr. Feelgood
, Johnny Dowd
, Earthlings?
, John Farnham (sanger),John Farnham
, Five Iron Frenzy
, Freddie & The Dreamers
, Green Day
, The Grateful Dead
, Hanson
, Jimi Hendrix
, Will Hoge
, Buddy Holly
, Elton John
, John Denver
, Judas Priest
, Jerry Lee Lewis
, Julian Lennon
, Led Zeppelin
, Leif Garrett
, Living Colour
, LL Cool J
, Lynyrd Skynyrd
, MF Doom
, Eddie Meduza
, Frank Marino
, Motörhead
, NOFX
, NRBQ
, Off Kilter
, Operation Ivy (band),Operation Ivy
, Buck Owens
, Phish
, Elvis Presley
, Prince (artist),Prince
, Ratdog
, The Rolling Stones
, Carlos Santana
, The Sex Pistols
, The Shadows
, Slade
, Slaughter & The Dogs
, Status Quo
, The Stimulators
, Stray Cats
, Los Suaves
, George Thorogood
, The Tornadoes
, Peter Tosh (1983)
, Cidade Negra
, Twisted Sister
, The Ukulele Orchestra of Great Britain
, Uncle Tupelo
, Brian Wilson
, Johnny Winter
, Jonny Lang
, Philip Magee
, Freddie & The Dreamers.

Norsk versjon
-------------

Kåre Virud har skrevet en norsk tekst. På norsk bærer den tittelen «Ola E. God». Sangen ble utgitt av Virud på LP-platen *Barbeinte engel* (RCA Victor YNPL 1-700) i 1974.

«Johnny B Goode på sjukehjem» med Øystein Sunde
-----------------------------------------------

Øystein Sunde ga ut en coverversjon med tittelen «Johnny B Goode på sjukehjem» den 11. november 2016 på Sundes musikkalbum *Bestefar*. Den ble innspilt 21. juni 2016 i Snaxville Studio i Skogbygda med Henrik Maarud som lydtekniker. Sundes utgitte coverversjon og Berrys original har til felles at de går i B-dur og har samme tempo. I anledning Chuck Berrys 90-årsdag ble Sundes versjon spilt 18. oktober 2016 i NRK-programmet *Kveldsåpent*. På denne innspillingen deltok:

* Øystein Sunde: vokal, gitar, kor
* Petter Baarli: elektrisk gitar, kor
* Reidar Larsen: piano, kor
* Olaf Kamfjord: bass, kor
* Knut Hem: trommer

5. januar 2013 spilte Sunde en tidligere variant i NRK1-programmet *Øystein Sunde: Meget i sløyd*. På den tiden var tittelen «Johnny og Teena Lady B Goode». Første halvdel av sangen sang og spilte Sunde på sin akustiske gitar, mens i siste halvdel ble han kompet av Øystein Fosshagen (mandolin/kor), Terje Kinn (akustisk gitar/kor), Olaf Kamfjord (bass/kor) og Knut Hem (perkusjon). «Johnny og Teena Lady B Goode» har blitt spilt på konserter siden september 2010.

Sunde hadde fra før spilt inn en annen studioversjon i 2014 som i stil var mer country. Han og Ingrid Bjørnov hørte opptaket av denne tidligere versjonen i bilen på vei til en felles spillejobb; hvor Bjørnov gjorde Sunde oppmerksom på at den ikke var god nok. Han var enig og kontaktet Baarli og Larsen som begge ble begeistret for å få bli med på innspilling. Sunde ga ut den kasserte første versjon på vinylalbumet *Sanger som ikke rakk toget* i november 2018. På den innspillingen deltok: Sunde (vokal/gitar), Olaf Kamfjord (bass), Knut Hem (trommer), Kari Iveland (kor) og Marian Lisland (kor). På samme album er det også en konsertversjon fra Sundes 70-års feiring i Oslo Spektrum 1. april 2017. På den versjonen deltok mange musikere deriblant Eldar Vågan (gitarsolo), Ingrid Bjørnov (pianosolo) og Terje Kinn (gitarsolo).

Referanser
----------

1. ↑  Miller, James (1999). *Flowers in the Dustbin: The Rise of Rock and Roll, 1947-1977*. Simon & Schuster, 104. ISBN 0-684-80873-0.
2. ↑  Musikerliste på samlealbumet *The Great Twenty Eight* fra Chess Records/MCA Records
3. ↑
4. ↑  «The 100 Greatest Guitar Songs of All Time: Rolling Stone». Arkivert fra originalen 30. mai 2008. Besøkt 9. juni 2009.
5. ↑  «Acclaimed Music Top 3000 songs». 27. mai 2009.
6. ↑  Se plateetiketten
7. 1 2 3  *Bestefar*– informasjon i CD-heftet
8. ↑  Spinner Records – Medium: *Bestefar* – Øystein Sunde (2016)
9. ↑  CDON.com – Medium: Bestefar
10. ↑  Knut Ragnar Hems Facebook vegg
11. ↑  «NRK Radio – *Kveldsåpent* 18. oktober 2016». Arkivert fra originalen 20. oktober 2016. Besøkt 19. oktober 2016.
12. ↑  VG – 5. januar 2013 side 58
13. ↑  NRKs rulletekster
14. ↑  NRK Kultur – 24. september 2010
15. ↑  NRK Radio – *Distriktsprogram Hedmark og Oppland* fra 16. november 2016
16. ↑  «NRK Radio – *Kveldsåpent* fra 16. november 2016». Arkivert fra originalen 20. november 2016. Besøkt 19. november 2016.
17. ↑  *Øystein Sundes samlede riller* – informasjon i hefte som fulgte med samleboksen.

| * v
* d
* r
Øystein Sunde |
| --- |
| Studioalbum | *1001 fnatt* (1970)  **·** *Det året det var så bratt* (1971)  **·** *Ikke bare tyll* (1974)  **·** *Klå* (1974)  **·** *På sangens vinger* (1976)  **·** *Hærtata hørt* (1979)  **·** *Barkebille boogie* (1981)  **·** *I Husbukkens tegn* (1984)  **·** *Overbuljongterningpakkmesterassistent* (1986)  **·**  *Kjekt å ha* (1989)  **·** *Du må’kke komme her og komme her* (1994)  **·**  *Nå er begeret nådd* (1999)  **·** *Sånn er’e bare* (2005)  **·** *Meget i sløyd* (2008)  **·** *Bestefar* (2016) |
| Singler | *«Jaktprat»/«Super-SS-Rally-GT-Fastback-Hardtop-Sprint»* (1970)  **·** *«Skreppa mi er bra, esse»/«Hvis Glomma var whisky»* (1971)  **·** *«Klystér d’amour»/«Balladen om Lucy Ferner»* (1977)  **·** *«Valdresmarsjen»/«Ferietips»* (1978)  **·** *«Valdresmarsjen» (1-side)* (1978)  **·** *«Ferietips» (1-side)* (1978)  **·** *«2003, en butikk-odyssé»/«Forbikjøring»* (1979)  **·** *«Liten og grønn»/«El Commanchero»* (1981)  **·** *«Barkebille boogie»/«Motorsag-pønk»* (1981)  **·** *«Påsketur»/«Ferietips»* (1984)  **·** *«Kaptein Snutebil»/«Overbuljongterningpakkmesterassistent»* (1986)  **·** *«Kjekt å ha/Kjekt å ha» (side A: Albumversjon / Side B: Kort versjon)* (1989)  **·** *«Gammalosten»/«Skal det være noe mer før vi stenger»* (1989)  **·** *«Frk. Bibelstripp»/«Rope på Rolf»* (1994)  **·** *«Snøfreser'n»/«FBI»* (1999)  **·** *«Peiling på seiling»/«Kantslått»* (1999)  **·** *«Ute var det sol»* (2005)  **·** *«Tass»/«Jeg kommer ikke på nettet (sånn er'e bare)»* (2005)  **·** *«Han hadde båt»* (2008)  **·** *«Det står skrevet i grøfta»* (2008)  **·** *«Julekalenderen»* (2014)  **·** *«Dødsbo»* (2015)  **·** *«Johnny B Goode på sjukehjem»* (2015) |
| Samlealbum ogsamlebokser | *Øystein Sundes beste* (1977)  **·** *Øystein Sunde i boks* (1985)  **·** *Øystein Sundes 40 beste* (1990)  **·** *Sundes verden – 26 av de aller beste* (2006)  **·** *Sundes verden – 52 av de aller beste* (2006)  **·** *Puslespill* (2012)  **·** *Sundes 5 første* (2012)  **·** *Øystein Sundes samlede riller* (2018) |
| Konsertalbum | *Live på Svalbard -82* (2012) |
| Relaterte artikler | Christiania Fusel & Blaagress **·** Gitarkameratene |

|  |  |
| --- | --- |
| Oppslagsverk/autoritetsdata | Encyclopædia Britannica
 |